جمهور باشقانی رجب طیب اردوغان دونیا قاچقین‌لار گونو موناسیبتیله یایدیغی بیاناتدا تورکیه-‌نین تاریخ بویونجا آیری-سئچکی‌لیک ائتمه‌دن بوتون مظلوم‌لارین یانیندا اولدوغونو بیلدیردی.
آک دنیزده باش وئرن فاجعه‌لی حادثه‌لره دقت چکن اردوغان دییب کی، تورکیه سوریه و عراق-دا باش وئرن بحران‌لار قارشی‌سیندا وجدانی موضع اورتایا قویدو. بیر چوخ غرب اؤلکه‌سی تیکانلی تئللر آرخاسیندا گیزلنرکن تورکیه 3،5 میلیونو سوریه-لی اولماقلا 4 میلیون قاچقینا اعتمادلی بیر سیغینا‌جاق یئر اولدو.
اردوغان بیاناتیندا همچنین آوروپا بیرلیگی اؤلکه‌لری‌نین سوریه-لی قاچقین‌لار اوچون تورکیه‌یه تعهد ائتدیگی مالیه یاردیم سوزونو یئرینه یئتیرمدیگینه ده دقت چکمیش‌دیر.
تورکیه‌نین تاریخ بویونجا آیری-سئچکی‌لیک ائتمه‌دن بوتون مظلوم‌لارا کؤمک‌لیک گؤستردیگینی وورغولایان جمهور باشقانی اردوغان دونیا قاچقین‌لار گونونون قاچقین‌لارین یاشادیق‌لاری چتین‌لیک‌لرین حلینه دایاق اولماسینی دیله‌ییب.
